CELEX: C2004/251/44
Language: lv
Date: 2004-10-09 00:00:00
Title: lieta T-282/04: Prasība pret Eiropas Kopienu Komisiju, ko Itālijas Republika iesniedza 2004. gada 9. jūlijā

9.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 251/24
            
         Prasība pret Eiropas Kopienu Komisiju, ko Itālijas Republika iesniedza 2004. gada 9. jūlijā
   (lieta T-282/04)
   (2004/C 251/44)
   tiesvedības valoda – itāļu
   Eiropas Kopienu Pirmās instances tiesā 2004. gada 9. jūlijā izskatīšanai ir iesniegta prasība pret Eiropas Kopienu Komisiju, ko cēla Itālijas Republika, kuru pārstāv Gianni De Bellis, avvocato dello Stado.
   Prasītājas prasījumi Pirmās instances tiesai ir šādi:
   
               —
            
            
               atzīt par spēkā neesošu Komisijas 2004. gada 24. aprīļa lēmumu K(2004) 1706 “ar ko no Kopienas finansējuma tiek izslēgti daži dalībvalstu izdevumi attiecībā uz Eiropas Lauksaimniecības virzības un garantiju fondu (ELVGF)” tajā daļā, kurā:
            
         
               —
            
            
               lauku attīstībai tiek noteikts precīzs pielāgojums EUR 19 058 682 apmērā – Toskānas reģiona lauku attīstības programmas “Līdzekļu piešķiršana jaunsaimniecību ierīkošanai Pasākums (b) ” – ietvaros, un kurā
            
         
               —
            
            
               tiek noteikts vienotas likmes pielāgojums 2 % apmērā no EUR 2 758 501 attiecībā uz pārtikas palīdzības sniegšanu nabadzīgajiem;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Ar apstrīdēto lēmumu no Kopienas finansējuma izslēgtie izdevumi ir attiecināmi uz pasākumu “Līdzekļu piešķiršana jaunsaimniecību ierīkošanai”, kas noteikts Toskānas reģiona lauku attīstības plānošanas dokumentā, kas apstiprināts ar Komisijas 2000. gada 7. septembra lēmumu K(2000) 2510, un vienotās likmes pielāgojums, kas piemērojams pārtikas palīdzības sniegšanai nabadzīgajiem, saskaņā ar Komisijas viedokli, neietver pietiekamu pārbaužu un garantiju sistēmu.
   Šos apgalvojumus prasītāja pamato šādi:
   
               —
            
            
               Attiecībā uz pasākumu “Līdzekļu piešķiršana jaunsaimniecību ierīkošanai”, tiek pārkāpts Padomes Regulas (EEK) Nr. 729/70 (1) 2. un 3. pants, Komisijas Regulas (EK) Nr. 1750/99 (2) 35. un 37. pants, Padomes Regulas (EK, Euratom) Nr. 2988/95 (3) 2. panta 1. punkts, kā arī finansiālo pielāgojumu principi.
            
         
               —
            
            
               Attiecībā uz pārtikas palīdzības sniegšanu nabadzīgajiem tiek pārkāpts jau minētais Regulas (EK) Nr. 729/70 2. un 3. pants.
            
         
      (1)  Padomes 1970. gada 21. aprīļa Regula (EEK) Nr. 729/70 par kopīgās lauksaimniecības politikas finansēšanu (OV L 94, 28. 4. 1070., 13. lpp..)
   
      (2)  Komisijas 1999. gada 23. jūlija Regula (EK) Nr. 1750/1999 ar ko nosaka sīki izstrādātus noteikumus Padomes Regulas (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai piemērošanu (OV L 214, 13.8.1999., 31. lpp.)
   
      (3)  Padomes 1995. gada 18. decembra Regula (EK, Euratom) Nr. 2988/95 par Eiropas Kopienu finanšu interešu aizsardzību (OV L 312, 23.12.1995., 1. lpp.)